Հավելված N3

Հաստատված է

Հայաստանի Հանրապետության հանրային

Ծառայությունները կարգավորող հանձնաժողովի 2021 թվականի --------- որոշմամբ

**ԿԱՐԳ**

**Էներգետիկայի բնագավառում լիցենզավորված անձանց ներդրումային գործունեության մոնիթորինգի**

1. Սույն կարգը սահմանում է էներգետիկայի բնագավառում լիցենզավորված անձանց (այսուհետ՝ լիցենզավորված անձ) կողմից Հայաստանի Հանրապետության հանրային ծառայությունները կարգավորող հանձնաժողովի (այսուհետ՝ հանձնաժողով) հետ համաձայնեցված ներդրումային ծրագրերի (այսուհետ՝ ներդրումային ծրագիր) շրջանակում ներդրումային գործունեության մոնիթորինգիընթացակարգը:
2. Ներդրումային գործունեության մոնիթորինգի նպատակն է սակագնի(ծառայությունների մատուցման վճարի) հաշվարկներումներառման ենթակա ներդրումների օգտակար և օգտագործվող ծավալի որոշումը, ներդրումների արդյունավետության գնահատումը, այդ համատեքստում անարդյունավետ և ոչ հիմնավոր ներդրումների ծավալի բացահայտումը և վերհանումը՝ այդ հաշվարկներում արդարացի և հիմնավորված ներդրումները ներառելու սկզբունքից ելնելով:
3. Ներդրումային գործունեության մոնիթորինգն իրականացվում է հանձնաժողովի աշխատակիցների կողմից։ Անհրաժեշտության դեպքում մոնիթորինգն իրականացվում է նաև լիցենզավորված անձանց տարածք այցելությունների միջոցով, ինչպես նաև մոնիթորինգի գործընթացում կարող են ներգրավվել անկախ փորձագետներ։
4. Ներդրումային գործունեության մոնիթորինգն իրականացվում է լիցենզավորված անձի կողմից փաստացի կատարված կապիտալացվող և ընթացիկծախսերով ձևակերպված ներդրումների մասինհանձնաժողով ներկայացվող եռամսյակային և տարեկանհաշվետվությունների (այսուհետ՝ Հաշվետվություն) ուսումնասիրության միջոցով։
5. Ներդրումային գործունեության մոնիթորինգըներառում է հետևյալ հիմնական ուղղությունները.
6. ներդրումների իրականացման համար օգտագործված նյութերի, մատակարարված ապրանքերի և մատուցված ծառայությունների շուկայական արժեքների գնահատում և հաշվետվություններում ներկայացված արժեքների հետ համեմատում.
7. իրականացված աշխատանքների, մատուցված ծառայությունների արդյունավետության գնահատում՝ նախագծանախահաշվային փաստաթղթերի, կատարողական ակտերի և պայմանագրերի ուսումնասիրություն և համադրման միջոցով.
8. լիցենզավորված գործունեությանը չմասնակցող (դեռևս չմասնակցող) ներդրումների ծավալի որոշում, մասնավորապես գնահատվում են՝

ա. լիցենզավորված գործունեության նպատակով չօգտագործվող (կամ դեռևս չօգտագործվող)ներդրումները,

բ. ներդրումային ծրագրով համաձայնեցված ներդրումները, որոնց իրականացման արդյունքում չեն ապահովվել ներդրումային ծրագրով նախատեսված արդյունքները.

1. փաստացի իրականացված ներդրումների վերաբերյալ հանձնաժողով ներկայացվող հաշվետվությունների հավաստիության ուսումնասիրություն`հանձնաժողով ներկայացվող այլհաշվետվությունների և տեղեկատվությունների տվյալների հետ դրանց համադրման, ինչպես նաև ընտրանքային կարգով ներդրումների սկզբնական փաստաթղթերի ուսումնասիրության միջոցով
2. ներդրումային ծրագրով հանձնաժողովի հետ չհամաձայնեցված և համաձայնեցված ծավալը գերազանցող ներդրումների ծավալների որոշում ևուսումնասիրություն, որի շրջանակում համադրվում են յուրաքանչյուր ուղղությամբ (ենթաուղղությամբ) ներդրումային ծրագրով համաձայնեցված ներդրումների ևփաստացի իրականացված ներդրումների ծավալներըտվյալ մոնիթորինգի ընթացքում իրականացված նվազեցումներից հետո.
3. անհետաձգելի և սույն կարգի 6-րդ կետով նախատեսված դեպքերում համաձայնեցված ներդրումների ծավալները գերազանցող աշխատանքների իրականացման անհրաժեշտության վերաբերյալ հիմնավորումների ուսումնասիրություն և սակագնում (ծառայությունների մատուցման վճարում) ներառման ենթակա ծավալի որոշում.
4. Երկարաժամկետ (3 և ավելի տարիների) ներդրումային ծրագրով համաձայնեցված ծավալներից յուրաքանչյուր տարվա ընթացքում փաստացի իրականացված ներդրումների ուղղությունների համաձայնեցված ծավալներից առավելագույնը 20% շեղումները, որոնց արդյունքում այդ ուղղության երկարաժամկետ ներդրումային ծրագրով համաձայնեցված գումարային ծավալը չի փոփոխվի,դիտարկվում են համաձայնեցված ծավալներում։
5. Ներդրումային գործունեության մոնիթորինգի արդյունքները ամփոփվում են վերլուծական տեղեկանքում, որը,ի այդ թվում, ներառում է սակագնով փոխհատուցման ենթակա ներդրումների ծավալը։
6. Վերլուծական տեղեկանքը ներկայացվում է լիցենզավորված անձի կարծիքին և անհրաժեշտության դեպքում լրամշակվում։
7. Վերլուծական տեղեկանքի վերջնական տարբերակը հրապարակվում է հանձնաժողովի ինտերնետային կայքում, որի վերաբերյալ տեղեկացվում է նաև լիցենզավորված անձը:
8. Մոնիթորինգի ընթացքում աշխատանքների ուսումնասիրության ընթացքում ստացված արդյունքների ներկայացուցչական լինելու պարագայում դրանք կարող են կիրառվել նմանատիպ աշխատանքների ամբողջական ծավալի վրա։